Aarhuus Stifts-Tidende, 1841-01-16
For at Publicum kan bedømme, hvorvidt Tabet af de opgivne Klædningstykker, som skal være bortstiaalne af Hr. Lunds Gods, medens det stod ubevogtet paa den aabne Toldbodplads her i Staden, kan tilregnes mig, eller Hr. Lunds egen Uforsigtighed, er det nødvendigt at oplyse, hvorledes Expeditionen af min Paquetfart er ordnet her i Staden, og hvorledes det specielt tilgik, da Hr. L. sendte de i hans Annonce nævnte 3 Kufferter og to Par Reisestøvler. Om For= og Efteraaret gaaer Paquetten op i Havnen og losser og lader udenfor mit Comptoir i Nyhavn No. 11, men i den hurtige Fart, i Sideløbet fra 1ste Mai til 1ste Octbr., da den hver Mandag Aften afgaaer fra Aarhuus og omtrent midt i hver Uge herfra, gjør den saa at sige kun Vending her paa Rheden og losser og lader udenfor Toldboddommen. Som Følge heraf afgaaer Paquetten i Reglen kun med det Gods, som før Skibets Ankomst er leveret til den, enten paa mit Comptoir i Nyhavn eller i den udenfor samme liggende, med Træruf, Presenninger, Laas og Lukke forsynede Stykgodspram som ved Paquettens Ankomst ned sendes til Toldboden med Godset og medtager tilbage det Gods Fartøiet bringer. Godset modtages enten af mig selv, eller min Contoirbetjent, nummereres og protocolleres med samme Nøiagtighed som paa et Postcontoir, og Omløsningen af Godset, som ved Prammens Jndretning med Lemme og Skydekappe, iværksættes med den største Beqvemhed, skeer stedse i min eller min Fuldmægtigs Overværelse, ligesom jeg i enhver Henseende indestaaer for hvad der paa mit Comptoir eller i Pram men leveres, ligesaa fuldt som om det var leveret ombord i Fartøiet. Modtagelsestedet og Tiden (inden hver Tirsdag Aften) bekjendtgjøres 3 Gange ugentlig i Kjøbenhavns Adresseavis og maanedlig i Berlings Aviser. Desuagtet ankom Hr. Lund i September Maaned f.A. med sit Gods efter den til Modtagelse bestemte Tid, samt efterat Rufprammen var nedsendt til Toldboden til Paquettens Expedition, hvorfor Godset ikke kunde modtages paa mit Comptoir uden til Forsendelse næste Reise, som blev ham betydet; men da det var Afsenderen særdeles magtpaaliggende at faae det med samme Reise, tilbød han selv at lade Godset bringe ombord i Paquetten ved Toldboden. Paa Toldboden gives ingen Baade tilleie uden de under offentlig Bestyrelse værende Færgebaade, som ikke bringe noget Fragtgods ombord i min Paquet uden der medfølger en Seddeel fra mit Comptoir. Jeg medgav derfor Hr. Lund en saadan Anviisning til Fuldmægtigen ved Færgecontoiret Hr. Ravn, men, efter Hr. Lunds Brev til mig af 4de Octbr. f. A.,der ligger til Enhvers Eftersyn hos mig, har han anført Ravn for at være min Commissionair eller Fuldmægtig, og istedetfor, enten at lade Godset strax bringe ned i en Færgebaad og ombord i min Paquet, eller, hvis denne var, som jeg troer, henhalet til Lossepladsen for Creaturene paa Toldboden, da directe ombord i Paquetten, lader Hr. Lund Tøiet aflægge ubevogtet paa den aabne Toldbodplads fjernt fra Fartøiets Losseplads; lader sig nøie med at paavise Godset for Hr. Ravn, som tilfældigviis var meget beskjæftiget i Anledning af et Dampskibs nylige Ankomst; troer at Navn, som kun har med Færge, ikke med Drager=Væsenet at gjøre, besørger Godset ned i Færgebaaden &c., og Hr. Lund reiser nu sorgløs fra Kjøbenhavn, overladende Tøiet til sin Skjæbne. En Tyv fandt da desværre Leilighed til at sprænge Laasen paa den ene Kuffert og at borttage efter Hr. Lunds Opgivende en vatteret Frakke samt 2 Par Støvler.